CELEX: 62014CN0536
Language: hr
Date: 2014-11-25 00:00:00
Title: Predmet C-536/14: Tužba podnesena 25. studenoga 2014. – Europska komisija protiv Velikog Vojvodstva Luksemburg

2.2.2015   
            
            
               HR
            
            
               Službeni list Europske unije
            
            
               C 34/14
            
         Tužba podnesena 25. studenoga 2014. – Europska komisija protiv Velikog Vojvodstva Luksemburg
   (Predmet C-536/14)
   (2015/C 034/16)
   Jezik postupka: francuski
   
      Stranke
   
   
      Tužitelj: Europska komisija (zastupnici: J. Hottiaux, L. Nicolae, agenti)
   
      Tuženik: Veliko Vojvodstvo Luksemburg
   
      Tužbeni zahtjev
   
   
               —
            
            
               Tužitelj od Općeg suda zahtijeva da utvrdi da:
               
                           —
                        
                        
                           s obzirom da nije provelo i obavijestilo o analizama tržišta 7 i 14, sukladno Preporuci 2003/311/EZ (1), i tržišta 1 i 6, sukladno Preporuci 2007/879/EZ (2), u razdoblju od 3 godine nakon donošenja prethodnih mjera koje se odnose na tržišta u pitanju i nije dostavilo Komisiji obrazložen prijedlog o produljenju tog roka;
                        
                     
                           —
                        
                        
                           te nije zatražilo pomoć BEREC-a u provođenju analiza tržišta u pitanju,
                        
                     Veliko Vojvodstvo Luksemburg nije ispunilo svoje obveze iz članka 16. stavaka 6. i 7. Direktive 2002/21/EZ (3) Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva), kako je izmijenjena Direktivom 2009/140/EZ (4) Europskog parlamenta i Vijeća od 25. studenoga 2009.;
            
         
               —
            
            
               naloži Velikom Vojvodstvu Luksemburg snošenje troškova.
            
         
      Tužbeni razlozi i glavni argumenti
   
   Na prvome mjestu, Komisija ističe prigovor Velikom Vojvodstvu Luksemburg jer nije provelo i obavijestilo o analizama tržišta 7 i 14, sukladno Preporuci 2003/311/EZ, s jedne strane, i tržišta 1 i 6, sukladno Preporuci 2007/879/EZ, s druge strane, u razdoblju od tri godine nakon donošenja prethodnih mjera koje se odnose na tržišta u pitanju.
   Na drugome mjestu, Komisija ističe prigovor Velikom Vojvodstvu Luksemburg jer nije zatražilo pomoć BEREC-a u određenom roku radi provođenja analiza relevantnih tržišta i donošenja odgovarajućih propisanih mjera.
   
      (1)  Preporuka Komisije 2003/311/EZ od 11. veljače 2003. o mjerodavnim tržištima proizvoda i usluga u sektoru elektroničkih komunikacija koja podliježu prethodnoj (ex ante) regulaciji u skladu s Direktivom 2002/21/EZ Europskog parlamenta i Vijeća o zajedničkom regulatornom okviru za elektroničke komunikacijske mreže i usluge (SL L 114, str. 45).
   
      (2)  Preporuka Komisije 2007/879/EZ od 17. prosinca 2007. o mjerodavnim tržištima proizvoda i usluga u sektoru elektroničkih komunikacija koja podliježu prethodnoj (ex ante) regulaciji u skladu s Direktivom 2002/21/EZ Europskog parlamenta i Vijeća o zajedničkom regulatornom okviru za elektroničke komunikacijske mreže i usluge (SL L 344, str. 65).
   
      (3)  (SL L 108, str. 33) (SL, posebno izdanje na hrvatskom jeziku, poglavlje 13., svezak 49., str. 25.).
   
      (4)  (SL L 337, str. 37) (SL, posebno izdanje na hrvatskom jeziku, poglavlje 13., svezak 50., str. 68.).